Emmanuel Urnberg

Emmanuel Urnberg (26. maaliskuuta 1837 – 31. joulukuuta 1917 Vuojoki) oli suomalainen Raumalla vaikuttanut laivanrakennusmestari.

Urnberg rakensi 1800-luvun lopulla Rauman seudulla useita puisia purjelaivoja. Hänen rakentamiaan laivoja olivat
 Fregatti/parkkilaiva Altai, rakennettu 1876 Raumalla, jäi hylyksi tammikuussa 1902 purjehdittuaan koralliriuttaan Tamataven edustalla matkalla Englannin Newportista Madagaskarin Tamataveen 
 Fregatti/parkkilaiva Rhea, rakennettu 1880 Luvialla, jäi matalikolle Irlannin Limerickin edustalla heinäkuussa 1915  
 Kuunari Onni, rakennettu 1889 laivuri I. Helinille, jäi hylyksi Norjan rannikolla lokakuussa 1892 
 Parkki Suometar, rakennettu 1891, haaksirikkoutui maaliskuussa 1892 Le Moulen sataman suulla 
 Kuunari Uljas, rakennettu 1891, viimeinen Raumalla rakennettu purjelaiva, poltettiin ja upotettiin Rauman edustalla kesäkuussa 1950

Lähteet 

Suomalaiset rakennusmestarit
Vuonna 1837 syntyneet
Vuonna 1917 kuolleet